b"\n_START_ARTICLE_\nPlectr\xc3\xa8urids\n_START_SECTION_\nSistem\xc3\xa0tica\n_START_PARAGRAPH_\nSegons el World Spider Catalog amb data de 4 de gener de 2019, aquesta fam\xc3\xadlia t\xc3\xa9 reconeguts 2 g\xc3\xa8neres i 31 esp\xc3\xa8cies. El creixement dels darrers anys \xc3\xa9s rellevant, ja que el 28 d'octubre de 2006 es reconeixien 2 g\xc3\xa8neres i 15 esp\xc3\xa8cies. Totes les esp\xc3\xa8cies s\xc3\xb3n de zones des\xc3\xa8rtiques dels EUA, M\xc3\xa8xic i el Carib._NEWLINE_Els dos g\xc3\xa8neres existents s\xc3\xb3n Plectreurys i Kibramoa. En el passat, durant el Jur\xc3\xa0ssic, la fam\xc3\xadlia estava m\xc3\xa9s estesa; s'han trobat f\xc3\xb2ssils a la Xina: de l'Eoc\xc3\xa8, Palaeoplectreurys baltica dins ambre b\xc3\xa0ltic i del Mioc\xc3\xa8, Plectreurys pittfieldi de l'ambre dominic\xc3\xa0.\n_START_SECTION_\nSuperfam\xc3\xadlia Pholcoidea\n_START_PARAGRAPH_\nEls plectr\xc3\xa8urids havien format part de la superfam\xc3\xadlia dels folco\xc3\xafdeus (Pholcoidea), al costat de f\xc3\xb2lcids i digu\xc3\xa8tids. Les aranyes, tradicionalment, havien estat classificades en fam\xc3\xadlies que van ser agrupades en superfam\xc3\xadlies. Quan es van aplicar an\xc3\xa0lisis m\xc3\xa9s rigorosos, com la clad\xc3\xadstica, es va fer evident que la major part de les principals agrupacions utilitzades durant el segle XX no eren compatibles amb les noves dades. Actualment, els llistats d'aranyes, com ara el World Spider Catalog, ja ignoren la classificaci\xc3\xb3 de superfam\xc3\xadlies."